CELEX: C2005/057/28
Language: hu
Date: 2005-03-05 00:00:00
Title: C-513/04. sz. ügy: A Rechtbank van Eerste Aanleg te Gent 2004. december 1-i ítéletével a Kerckhaert-Morres kontra Belga Állam ügyben benyújtott előzetes döntéshozatal iránti kérelem

5.3.2005   
            
            
               HU
            
            
               Az Európai Unió Hivatalos Lapja
            
            
               C 57/14
            
         A Rechtbank van Eerste Aanleg te Gent 2004. december 1-i ítéletével a Kerckhaert-Morres kontra Belga Állam ügyben benyújtott előzetes döntéshozatal iránti kérelem
   (C-513/04. sz. ügy)
   (2005/C 57/28)
   Az eljárás nyelve: holland
   A Rechtbank van Eerste Aanleg te Gent (Belgium) 2004. december 1-i ítéletével, amely 2004. december 15-én érkezett a Bíróság Hivatalához, a Kerckhaert-Morres kontra Belga Állam ügyben előzetes döntéshozatal iránti kérelmet nyújtott be az Európai Közösségek Bíróságához.
   A Rechtbank van Eerste Aanleg te Gent a következő kérdésről kéri a Bíróság döntését:
   Úgy kell-e értelmezni az EK-Szerződés 56. cikkének (1) bekezdését (a vitás ügy idején az EK-Szerződés 73B cikkének (1) bekezdése), hogy az tilt egy jövedelemadóra vonatkozó tagállami (jelen esetben belga) rendelkezésből eredő olyan korlátozást, amely szerint a részesedéssel rendelkező személy birtokában lévő, ugyanebben a tagállamban letelepedett társaságokban meglévő részesedések után járó osztalékok és a nem ebben a tagállamban letelepedett társaságokban meglévő részesedések után járó osztalékok is ugyanazon egységes adókulcs hatálya tartoznak, azonban a nem ebben a tagállamban letelepedett társaságokban meglévő részesedések után járó osztalékok tekintetében nem megengedett az ebben a másik tagállamban alkalmazott forrásadó levonása?